Windows 8.1

**Windows 8.1** je član Windows NT porodice operativnih sistema i nasljednik sistema Windows 8. Prva predstavljena verzija sistema je bila beta verzija u junu 2013. godine, a full-verzija je izdata 27. augusta 2013. Windows 8.1 je za korisnike Windows 8 operativnog sistema dostupan preko Windows Store-a. Microsoft-ova podrška tretira Windows 8.1 isto kao i Windows 8: To je dio "životnog ciklusa" i instalacija 8.1 je potrebna za pristup podršci i Windows update-ima i poslije 12. januara 2016. godine. Kako god, za razliku od drugih Service Pack-ova, Windows 8.1 nije moguće dobiti Windows Update-om Windowsa 8, jer instalaciju je moguće obaviti posebnom vrstom Win8.1 koda, kao za zaseban operativni sistem.

## Historija 
U februaru 2013. godine, ZDNet je objelodanio potencijalne glasine o sistemu kodnog imena "Blue", kao dodatak za Windows 8, Windows Phone 8, Outlook.com, i OneDrive, bivši SkyDrive. Ukratko, izvještaj je govorio da Microsoft planira koncept sistema promijeniti na više "kontinualni" razvojni model, koji bi pokrio glavne stvari koje se traže, tj. da bio upratio zahtjeve tržišta. Rečeno je i da Microsoft planira taj sistem odvojiti od Windows 8, tj. dati mu status zasebnog operativnog sistema.

Post-RTM verzija Windowsa 8, build 9364, je procurila u javnost u martu 2013. Verzija, za koju se smatralo da je od "Windows Blue"-a, je dala niz pogodnosti kroz interfejs Windowsa 8, sa opcijama za mijenjanje veličine ikona u Metro modu, mijenjanje boja, proširenje opcije PC Settings da obuhvati najbitnije alate koji su prije bili na radnoj površini, između kojih je i Control Panel, mogućnost postavljanja više aplikacija "sjećenjem" ekrana, dodatne aplikacije sa Microsoft trgovine, pojačana integracija SkyDrive-a (npr. automatski backup) i Internet Explorer 11.

Nešto kasnije, 26. marta 2013., potpredsjednik komunikacija, Frank X. Shaw je službeno predstavio "Blue" projekat, navodeći da bi kontinuirani razvoj mogao postati nova norma Microsofta.

Početkom maja 2013., štampa otkriva nadolazeću verziju u listovima Financial Times i The Economist, negativno poredeći Windows 8 sa novom Coca-Cola-om. Tema je odjeknula i izvedena je debata u računarskoj štampi. Shaw je ovo ocijenio kao "ekstremno", dodajući da smatra poređenje 8.1 sa dijetetskom Coca-Cola-om mnogo adekvatnije.

14. maja 2013., Microsoft je službeno izjavio da će "Blue" dobiti naziv Windows 8.1. Prateći ključnu prezentaciju koja se fokusirala na ovu verziju, javna beta verzija je izdata 26. juna 2013. Build 9600 je postao javno dostupan 17. oktobra 2013.

### Nadogradnja 
8. aprila 2014., Microsoft je izbacio "Windows 8.1 Update", koji ima sve prethodne nadogradnje, plus nove pogodnosti.

## Distribucija 
Microsoft promoviše Windows 8.1 kao "update" za Windows 8, izbjegavajući termin "upgrade". Microsoftova podrška ga tretira jednakim kao prethdne verzije service packova za Windows: To je dio ciklusa podrške za Windows 8, i nadograda na 8.1 je potrebna da bi se zadržalo pravo podrške i nadogradnje uza 12. januara, 2016. godine.

Nadogradnja preko Windows Store zahtjeva skidanje dodatka koji zauzima između 2 i 3,6 GB. Za razliku od prethodnih verzija, koje mogu biti instaliranje više puta nakon skidanja sa Store-a, ova verzija zahtjeva 8.1-specifičan product key.

## Nove i izmijenjene mogućnosti 
Većina izmjena na Windows 8.1, posebno one na grafičkom interfejsu, su napravljene kao odgovor na kritike od beta korisnika, uključujući kritike korisnika Windowsa 8.

### Tržišna prihvaćenost 
Prema informacijama dobivenim od Net Applications-a, trenutna prihvaćenost Windowsa 8.1 je 4.89%. Za Windows 8 je to 6.41%.

## Reference 
## Vanjski linkovi 
*Službena stranica

Kategorija:Windows